《谢履道天麻》
宋代·沈辽

仙客饵赤箭，其根乃天麻。延年不复老，飞身混烟霞。

文升蚤得道，山下多灵芽。世士所购求，金玉如泥沙。

吾昔负羸疾，衰龄畏风邪。筋骨困连卷，跳偏竟何嗟。

履道知我欲，囊封寄山家。呼奴为煮食，惜已鬓毛华。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。